Kongsberg prestegjeld

Kongsberg prestegjeld var et prestegjeld tilhørende Kongsberg prosti i Tunsberg bispedømme i Den norske kirke. Det omfattet Kongsberg by i kommunen ved samme navn, i Buskerud fylke, og hovedkirken var Kongsberg kirke.

Historikk 

Kongsberg bergstad ble anlagt i nordre del av Sandsvær prestegjeld i 1624. Byen fikk egen kirke og prest, som forrettet på tysk ettersom det ledende sjiktet av bergverksfolkene var tysktalende. Den norske delen av befolkningen søkte derfor til Hedenstad kirke, inntil byen fikk to prester i 1653. Det er uklart når Kongsberg ble utskilt fra Sandsvær prestegjeld, muligens først i 1771.

Inndeling 1992: Kongsberg og Jondalen.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Kongsberg prestegjeld og dets sogn er nå en del av Kongsberg kirkelige fellesråd underlagt Kongsberg prosti.

Referanser

Kongsbergs historie
Prestegjeld i Tunsberg bispedømme
Religion i Buskerud